Ten Years After (band)

Ten Years After is in Britske blues-rockband dy ’t har grutste suksessen hie tusken 1968 en 1973. Hja hawwe ek spile op it ferneamde Woodstock Festival yn augustus 1969. Hja hiene sukses mei de lieten I’m going home, Love like a man en I’d love to change the world. De band bestiet noch hieltyd, mar fan de âlde groep binne alinne Ric Lee en Chick Churchill der noch by. 

Skiednis
De band is oprjochte troch sjonger en gitaarspiler Alvin Lee (de artystenamme fan Graham Barnes) en basgitarist Leo Lyons. Letter kamen Ric Lee (drums) en Chick Churchill (toetsynstruminten) der ek by en de namme fan de band waard feroare yn Ten Years After. Hja spylje blues en rock muzyk, mar ek wol lange jazzy ymprovisjaasjes. Op it Woodstock Festival yn augustus 1969 spilen hja ûnder oaren in lange ferzje fan it rock’n roll numer I’m going home wêryn ’t Alvin Lee noch ris oantoande dat er net om ‘e nocht de fluchste gitarist fan de wrâld neamd waard. It lied stiet ek op it live-album “Undead” út 1968 en waard harren bekendste numer. It stiet alle jierren yn de boppeste helte fan Radio 2 Top 2000. 

It album “Chriklewood Green” út 1970 wurdt meastentiids sjoen as it bêste album dat Ten Years After makke hat. Der steane in tal hurde blues-rock numers op dit album sa as Working on the road, mar ek rêstiger liedsjes en in jazz numer Me and my baby. It lied 50.000 miles beneath my brain begjint rêstich mar letter wurdt it hurde rock. It lied Love like a man is de ienichste single hit yn Ingelân. De band spile yn 1970 ûnder oaren op it Isle of Wight Festival mar dêrnei gongen hja wat kommersjelere muzyk spyljen, mei it album “A Space in Time”. Dêrop steane yn it generaal wat lichtere ferskes, sa as I’d love to change the world. De measte lieten begjinne akoestysk en wurde nei in skoftsje war ruger. Mar der steane ek in rock ‘roll numer Baby won’t you let me rock’n roll you en in jazz numer Uncle jam op dit album.

Ten Years After gong útelkoar yn 1973. Yn de jierren tachtich kamen hja noch in pear kear wer byelkoar. Alvin Lee hie gjin nocht om wer mei de oaren te spyljen en hy gong troch as solo artyst. Yn 2013 is hy ferstoan troch komplikaasjes nei in operaasje. Leo Lyons is oant 2104 lid bleaun fan de band, dy ’t no bestiet út Chick Churchill (keyboards), Ric Lee (drums), Colin Hodgkinson (bas) en Marcus Bonfanti (sang, gitaar). Yn 2017 is der in nij album útbrocht fan Ten Years After, "A Sting in the Tale". Yn 2018 bestiet de band 50 jier en de manlju hâlde in Anniversary Tour. 

 Tiidline bandleden 

Diskografy
Studio- en live-albums
 Ten Years After (1968) 	
 Undead (1968)	
 Stonedhenge (1968)	
 SSSH (1969)	
 Live At The Filmore East (1970)	
 Cricklewood Green (1970)	
 WATT (1970)	
 A Space In Time (1971)	
 Rock & Roll Music To The World (1972)	
 Recorded Live (1973)	
 Positive Vibrations (1974)	
 Hear Me Calling (1976)	
 About Time (1989)	
 Now (2004)	
 Roadworks (2005)	
 Evolution (2008)	
 Live at Fiesta City (dvd) (2009)
 A Sting in the Tale (2017)

 Kompilaasjes 
 Double Deluxe 1970 Ten Years After 1971 Classic Performances 1976 Goin' Home 1977 Greatest Hits 1977 Profile 1979 Ten Years After 1980 Timewarps 1983 The Collection 1985 At Their Peak 1987 Universal 1987 Portfolio 1988 The Collection 1991 Essential 1991 Pure Blues 1995 I'm Going Home 1996 Premium Gold Collection 1998 The Best Of 2000 Very Best Ten Years After Album Ever 2001 Ten Years After Anthology 2002

 Keppelings om utens 
 Ten Years After Official Website 2014 - featuring Ric Lee, Chick Churchill, Marcus Bonfanti and Colin Hodgkinson
 The Ten Years After Official Archive website
 Ten Years After Fan Website
 Interview with Alvin Lee
 Alvin Lee official website

Kategory:Ingelske rockband
Kategory:Band oprjochte yn 1966
Kategory:Band opheft yn 1975
Kategory:Band oprjochte yn 1988